Αλβανικές βουλευτικές εκλογές 2025

Οι βουλευτικές εκλογές του 2025 στην Αλβανία διεξήχθησαν στις 11 Μαΐου 2025 tγια την εκλογή των 140 μελών του Κοινοβουλίου. Τα αποτελέσματα έδωσαν τέταρτη συνεχόμενη νίκη στο κυβερνών Σοσιαλιστικό Κόμμα (PS) με επικεφαλής τον πρωθυπουργό Έντι Ράμα, το οποίο αύξησε την πλειοψηφία του στο κοινοβούλιο, με υπόσχεση για επίτευξη προσχώρησης της Αλβανίας στην Ευρωπαϊκή Ένωση έως το 2030.

Οι εκλογές διεξήχθησαν υπό το βάρος σκανδάλων από την προηγούμενη θητεία της 3ης κυβέρνησης Ράμα, συμπεριλαμβανομένης της σύλληψης του δημάρχου Τιράνων Εριόν Βελίαϊ, του δημάρχου Κούκες Σαφέτ Τζίτσι, του σκανδάλου με τους αποτεφρωτήρες, καθώς και της Υπόθεσης 5D.
Ο ηγέτης της αντιπολίτευσης και επικεφαλής του Δημοκρατικού Κόμματος Σαλί Μπερίσα κατηγόρησε το PS για πίεση, νοθεία και εξαγορά ψήφων μετά τις εκλογές.
Άλλες καταγγελίες περιλάμβαναν εξαγορά ψήφων μέσω οικονομικών παροχών και θέσεων στο δημόσιο, κατάχρηση κρατικών πόρων, και σύστημα πατρωνίας όπου ακτιβιστές του PS παρακολουθούσαν ψηφοφόρους κοντά στα εκλογικά κέντρα.

Η αποστολή παρατηρητών του ΟΑΣΕ είχε μικτή αξιολόγηση, δηλώνοντας ότι οι εκλογές ήταν ανταγωνιστικές και οργανωμένες, αλλά χωρίς ισότιμο πεδίο, με αυτολογοκρισία των δημοσιογράφων και διχαστική προεκλογική εκστρατεία. Οι δύο κύριες παρατάξεις χρησιμοποίησαν πολωτικό λόγο και προσπάθησαν να επηρεάσουν αδικαιολόγητα τους ψηφοφόρους. Διαπιστώθηκε ευρεία κατάχρηση δημόσιων πόρων από το κυβερνών PS και πολλαπλές αναφορές για πίεση και εκφοβισμό ψηφοφόρων και δημοσίων υπαλλήλων.

Οι εκλογές αποτέλεσαν επίσης την πρώτη φορά που Αλβανοί πολίτες στο εξωτερικό είχαν δικαίωμα ψήφου.

 Αποτελέσματα 
+Μερικά αποτελέσματα των αλβανικών βουλευτικών εκλογών του 2025.(στο 99,8% των εκλογικών τμημάτων)Αρχείο:Assemblée Albanie 2025.svgΚόμματαΨήφοι%+/-Έδρες+/-Σοσιαλιστικό Κόμμα Αλβανίας (PS)53,2783Δημοκρατικό Κόμμα – Συμμαχία για μια Μεγάλη Αλβανία (PD-AShM)32,935042 του Δημοκρατικού Κόμματος, 4 του Κόμματος Ελευθερίας, 1 από το Αγροτικό-Περιβαλλοντικό Κόμμα Αλβανίας, 1 από το Ρεπουμπλικανικό Κόμμα Αλβανίας, 1 από το Κόμμα Ένωσης για τα Ανθρώπινα Δικαιώματα και 1 του Κόμματος για Δικαιοσύνη, Ένταξη και Ενότητα.Συνασπισμός Πρωτοβουλία – Η Αλβανία που Έρχεται (NSHB)4,001Σοσιαλδημοκρατικό Κόμμα Αλβανίας (PSD)3,103Κόμμα Ευκαιρίας (PM)3,05Νέο2Κίνημα «Μαζί» (LB)1,53Νέο1Ευρωατλαντικός Συνασπισμός (KEA)1,30Νέο0Δικαίωμα στην Ανάπτυξη (DZh)0,37Νέο0Κόμμα Αλβανικής Εθνικής Συμμαχίας (AKSH)0,24Νέο0Κίνημα για την Πατρίδα (LA)0,14Νέο0Κόμμα Συμμαχίας για Νέα Δημοκρατία (ADR)0,070 Έγκυρα ψηφοδέλτια  98,49  Λευκά και άκυρα  1,51 Σύνολο  100 – 140  Αποχή  56,05  Εγγεγραμμένοι / συμμετοχή  43,95

 Παραπομπές 

2025
Αλβανια